
Kínai divattörténet - A hanfu viselet változása a császárkortól napjainkig

A dolgozat célja a hanfu vagyis a kínai tradicionális ruha változásának figyelemmel kísérése és vizsgálata. A pályamunka végig veszi a tradicionális ruha alap sajátosságait és formai, anyagbeli és színbeli változatait, továbbá a feltett kérdésekre választ keresve végigvezet a történelmi háttértől kezdve a napjainkban is jelen lévő hanfu viseletre. Kiemelten a Han-, Tang-, Song- és Mind-dinasztia ideje alatti hanfu viseleteket vizsgálja, ezeknek a sajátosságait és jellemzőit tanulmányozza. A dolgozat továbbá a modern korban megjelenő tradicionális viselettel foglalkozik, a korábban vizsgált császárkori viseletek modernizációival, fellelhető formai vagy szabásminták újragondolásával. Saját kutatásként a dolgozatot Magyarországon élő kínaiak körében szétküldött kérdőív válaszai segítették elő, hogy jobban megértsük a napjainkban jelen lévő tradíciókat, a hanfu vásárlási szokásokat, az elfogadott, modernizált ruhákat és a kulturális érzékenység kérdését ezen történelmi, kulturális pont iránt.



